Na temelju članka 14. stavka 1. Zakona o ublažavanju i uklanjanju posljedica prirodnih nepogoda ( “Narodne novine“, broj 16/19, u daljnjem tekstu: Zakon) i članka 37. Statuta Grada Šibenika (“Službeni glasnik Grada Šibenika 2/12), Gradsko vijeće Grada Šibenika, na 8. sjednici, održanoj 20. srpnja 2022. godine, donosi

**ODLUKU
o imenovanju članova Gradskog povjerenstva za procjenu šteta od
prirodnih nepogoda Grada Šibenika**

**Članak 1.**

Ovom Odlukom osniva se i imenuje Gradsko povjerenstvo za procjenu šteta od prirodnih nepogoda na području Grada Šibenika ( u daljnjem tekstu: Gradsko povjerenstvo).

U Gradsko povjerenstvo za procjenu šteta od prirodnih nepogoda Grada Šibenika imenuju se :

1. **Anita Grcić**, dipl. iur., Upravni odjel za gospodarstvo, poduzetništvo i razvoj, Grada Šibenika, **za predsjednicu**,
2. **Branka Vrančić,** dipl. iur., Upravni odjel za provedbu dokumenata prostornog uređenja i gradnju, **za članicu**,
3. **Toni Baranović**, mag. iur., Upravni odjel za gospodarenje gradskom imovinom., **za člana**,
4. **Slobodan Tolić,** dipl. oec., Upravni odjel za financije Grada Šibenika, **za člana**,
5. **Željko Franić,**dipl. ing. aedif., Upravni odjel za komunalne djelatnosti, **za člana**,
6. **Anka Verović,** dipl. ing. argronomije., stalni sudski vještak za poljoprivredu i stalni sudski procjenitelj za poljoprivredno zemljište, **za članicu**
7. **Damir Alfier, dipl. ing. građ., stalni sudski vještak za graditeljstvo i procjenu nekretnina, za člana.**

**Članak 2.**

 Članovi Povjerenstva imenuju se na razdoblje od četiri godine.

**Članak 3.**

Povjerenstvo sukladno odredbama članka 14. stavka 2. Zakona o ublažavanju i uklanjanju

obavlja sljedeće poslove:

1. utvrđuje i provjerava visinu štete od prirodne nepogode za područje Grada Šibenika,

2. unosi podatke o prvim procjenama šteta u Registar šteta,

3. unosi i prosljeđuje putem Registra šteta konačne procjene šteta županijskom povjerenstvu,

4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,

5. prati nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema ovom Zakona,

6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta,

7. surađuje sa županijskim povjerenstvom u provedbi ovoga Zakona,

8. donosi plan djelovanja u području prirodnih nepogoda iz svoje nadležnosti,

9. obavljaju druge poslove i aktivnosti iz svojeg djelokruga u suradnji sa županijskim povjerenstvom.

**Članak 4.**

Stručne i administrativne poslove za Gradsko povjerenstvo obavlja Upravni odjel za gospodarstvo, poduzetništvo i razvoj Grada Šibenika.

**Članak 5.**

Članovi Gradskog povjerenstva u svojem radu dužni su postupati savjesno i u skladu s odredbama Zakona, u suprotnom, oštećenici imaju pravo tražiti nadoknadu štete od jedinice lokalne samouprave za učinjene propuste.

**Članak 6.**

 Ova Odluka stupa na snagu danom donošenja, a objavit će se u “Službenom glasniku Grada Šibenika”.

KLASA: 024-01/22-01/1
URBROJ: 2182-1-10-22 - 2
Šibenik, 20. srpnja 2022.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.